তখনও পাকিস্তানের জাতীয় পতাকা নির্দিষ্ট হয়নি। ১৪ই আগষ্ট সকালে মুসলিম লীগের পতাকাকেই জাতীয় পতাকার সম্মান দেয়া হয়। ঢাকায় তখন একটি প্রদেশের রাজধানী হওয়ার মত কোন সুযোগ সুবিধা ছিল না। পুরো পূর্ব পাকিস্তানে উল্লেখ করার মত ছিল না তেমন কোন শহর। ঢাকার লোক সংখ্যা ছিল সর্বসাকুল্যে এক লক্ষ্যের কাছাকাছি। থানা ছিল মাত্র তিনটি। ওয়ার্ড ছিল ৭টি। পূর্ব পাকিস্তান হওয়ার পর ঢাকার ডিসি হন এস রহমতুল্লাহ, আইসিএস।